CELEX: 32014D0673
Language: da
Date: 2014-09-25 00:00:00
Title: Rådets afgørelse 2014/673/FUSP af 25. september 2014 om ændring af afgørelse 2013/527/FUSP om ændring og forlængelse af mandatet for Den Europæiske Unions særlige repræsentant for Afrikas Horn

26.9.2014   
            
            
               DA
            
            
               Den Europæiske Unions Tidende
            
            
               L 282/22
            
         RÅDETS AFGØRELSE 2014/673/FUSP
   af 25. september 2014
   om ændring af afgørelse 2013/527/FUSP om ændring og forlængelse af mandatet for Den Europæiske Unions særlige repræsentant for Afrikas Horn
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 8. december 2011 afgørelse 2011/819/FUSP (1) om udnævnelse af Alexander RONDOS til Den Europæiske Unions særlige repræsentant (EUSR) for Afrikas Horn.
            
         
               (2)
            
            
               Rådet vedtog den 24. oktober 2013 afgørelse 2013/527/FUSP (2) om ændring og forlængelse af mandatet for EUSR for Afrikas Horn indtil den 31. oktober 2014.
            
         
               (3)
            
            
               EUSR's mandat bør forlænges i en yderligere periode på fire måneder.
            
         
               (4)
            
            
               EUSR gennemfører mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21.
            
         
               (5)
            
            
               Afgørelse 2013/527/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Afgørelse 2013/527/FUSP ændres således:
   
               1)
            
            
               Artikel 1, stk. 1, affattes således:
               »1.   Mandatet for Alexander Rondos som EUSR for Afrikas Horn forlænges herved til den 28. februar 2015. Rådet kan dog beslutte, at EUSR's mandat afsluttes tidligere, på grundlag af en vurdering af fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).«.
         
               2)
            
            
               Artikel 5, stk. 1, affattes således:
               »1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. november 2013 til den 31. oktober 2014 udgør 2 720 000 EUR.
               Det finansielle referencegrundlag til dækning af udgifterne i forbindelse med EUSR's mandat i perioden fra den 1. november 2014 til den 28. februar 2015 udgør 890 000 EUR.«.
         
               3)
            
            
               Artikel 13 affattes således:
               »Artikel 13
               Revision
               Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger Rådet, HR og Kommissionen en fremskridtsrapport inden udgangen af april 2014 og en samlet rapport om gennemførelsen af mandatet inden udgangen af november 2014.«.
         Artikel 2
   Ikrafttræden
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 25. september 2014.
      
         
            På Rådets vegne
         
         F. GUIDI
         
            Formand
         
      
   
   
      (1)  Rådets afgørelse 2011/819/FUSP af 8. december 2011 om udnævnelse af Den Europæiske Unions særlige repræsentant for Afrikas Horn (EUT L 327 af 9.12.2011, s. 62).
   
      (2)  Rådets afgørelse 2013/527/FUSP af 24. oktober 2013 om ændring og forlængelse af mandatet for Den Europæiske Unions særlige repræsentant for Afrikas Horn (EUT L 284 af 26.10.2013, s. 23).